Governo Conte II

El Governo Conte II a l'è staa el governo quell del 66 de la Republega Italiana. Sostegnuu del Moviment 5 Stell, del Partii Democrategh, de Italia Viva e de Liber e Inguai, l'è dirett successor del Governo Conte I, che l'era sostegnuu de 'na maggioranza differenta, M5S e Liga.

 Storia 
El 8 de agost 2019 la Liga la derva 'na crisi de governo per on vot in su la TAV, anca se i analista parlen de 'na ciamada del Salvini al Nicola Zingaretti, secretari del PD, per siguràss che in cas de crisi l'avaria domandaa elezion al President de la Republega.

Inveci in tra el M5S e 'l PD se derven di trattativ, in principi gramm, che riessen a menà a la decision de fà 'n "governo de svolta" cont el Giuseppe Conte president ma cont on cambi di minister.

El 3 de settember i iscritt del Moviment 5 Stell, cont el 79,3%, deciden a favor del noeuv accord.

Incaregaa el 29 de agost 2019, el desliga la riserva positivament el 4 de settember e 'l giura el 5 de settember.

El 17 de settember el Matteo Renzi el nonzia che on poo di sò deputaa e senator sarien sortii in del noeuv partii Italia Viva, che 'l supporta el governo. El 13 de sginee Italia Viva la ritira i sò minister e la da el via a 'na crisi de governo.

El 26 de sginee, dopo avè ciappà la fiducia senza maggioranza assoluda al Senad, el se dimett. De la crisi el vegn foeura el governo Draghi, che 'l giura el 13 de fevree.

 Composizion 
President del Consili di Minister: Giuseppe Conte (Independent)
Secretari del Consili di Minister: Riccardo Fraccaro (M5S)

 Minister senza potafoeuj 
Minister per i affar regionai e i autonomij: Francesco Boccia (PD)
Minister per la Bassitalia: Giuseppe Provenzano (PD)
Minister per i rapport cont el parlament: Federico D'Incà (M5S)
Ministra per l'innovazion: Paola Pisano (M5S)
Ministra per la publega ministrazion: Fabiana Dadone (M5S)
Minister per i affar europee: Vincenzo Amendola (PD)
Minister per i politegh giovanij e 'l sport: Vincenzo Spadafora (M5S)

 Minister con portafoeuj 
 Minister di affar forest e de la cooperazion internazionala: Luigi Di Maio (M5S)
 Ministra de l'interno: Luciana Lamorgese (Independenta)
 Minister de la giustizia: Alfonso Bonafede (M5S)
 Minister de la difesa: Lorenzo Guerini (PD)
 Minister de l'economia e di finanz: Roberto Gualtieri (PD)
 Minister del desvilupp economich: Stefano Patuanelli (M5S)
 Ministra di infrastruttur e di trasport: Paola De Micheli (PD)
 Minister de l'ambient e de la tutela del territori e del mar: Sergio Costa (M5S)
 Ministra del lavorà e di politegh sociai: Nunzia Catalfo (M5S)
 Ministra de l'istruzion: Lucia Azzolina (M5S)
 Minister de l'università e de la ricerca: Gaetano Manfredi (Indipendent) 
 Minister di ben e di attività colturaj e del turism: Dario Franceschini (PD)
 Minister de la Salut: Roberto Speranza (LeU)

 Minister che s'hinn dimetuu 
Ministra per i pari opportunità e la familia: Elena Bonetti (IV, del 5 de setember 2019 al 13 de sginee 2021)
Ministra di politegh agricol, alimentar e forestai: Teresa Bellanova (IV, del 5 de setember 2019 al 13 de sginee 2021)
Minister de l'istruzion, università e ricerca: Lorenzo Fioramonti (M5S, del 5 de setember al 30 de dicember 2019)

 Cronistoria 
Governo Conte I
Governo Conte II
Governo Draghi

 Riferiment 
Crisi, Conte in Senato attacca Salvini e rassegna le dimissioni
La conferma di Enrico Mentana del retroscena sulle telefonate tra Salvini e Zingaretti
Rousseau dice sì all'accordo, via libera al governo giallo-rosso
Governo Conte 2, il premier incaricato scioglie la riserva. Di Maio agli Esteri, Lamorgese all’Interno, Gualtieri al Tesoro. Domani il giuramento – DIRETTA
Renzi: "La nuova sfida si chiama Italia Viva, darà lunga vita al governo"

Conte II